
Gyógynövény-fogyasztási szokások a stresszel való megküzdés kapcsán

Elméleti háttér: A XXI. század civilizációs ártalmai közé sorolhatjuk a stresszt, mely a
globalizáció és a felgyorsult világunk egyik hozadéka. Dolgozatomban a szakirodalmi
áttekintés keretein belül a stresszelmélet fejlődéséről írok, majd számos tanulmány és kutatás
révén bemutatom a testre gyakorolt káros hatásait, valamint a gyógynövények jótékony
kiegészítő megoldásait. Cél: Jelen kutatás célja az volt, hogy felmérjük a gyógynövényfogyasztási szokásokat a jelenlegi és a korábbi stresszel való megküzdés kapcsán hazai mintán.
Módszer: Az online kérdőív első felében általános szocioökonómiai és demográfiai kérdéseket
tettünk fel, majd a kitöltők stressz szintjét a Stauder és Konkoly Thege által kidolgozott Észlelt
Stressz Kérdőív segítségével vizsgáltuk. Továbbá, a holisztikus egészségszemlélettel és
természetgyógyászattal kapcsolatos attitűdök vizsgálatához a Holisztikus
Természetgyógyászati Kérdőív magyar változatát használtuk. Továbbá saját szerkesztésű
kérdéseken keresztül mértük fel a kitöltők fizikai (testi) és mentális (lelki) állapotát, valamint
gyógynövény-fogyasztási szokásait. Eredmények és konklúzió: Összesen 462 ember vett részt
a kutatásban, 388 nő és 74 férfi. A nők 92,24%-a és a férfiak 7,76%-a használt
gyógynövényeket. Eredményeink alapján a nők, a magasabb életkorú és magasabb iskolai
végzettségű személyek, valamint a magasabb stressz-szinttel rendelkező egyének nagyobb
arányban használnak/fogyasztanak gyógynövényeket, csak úgy, mint a Holisztikus
Természetgyógyászat Kérdőíven magasabb pontszámot elért kitöltők. Érdemes lenne további
kutatást végezni a stresszel való megküzdés és a speciális gyógynövényfajtákkal kapcsolatban,
amely rávilágíthat arra, hogy a kutatásban résztvevők milyen formában és milyen gyakran
fogyasztják ezen anyagokat, valamint összehasonlítanánk, hogy a hagyományos és alternatív
megoldások miként viszonyulnak egymáshoz.

